NOTĂ DE FUNDAMENTARE

|  |
| --- |
| Secțiunea ITitlul proiectuluiHotărârea Guvernului pentru aprobarea Normelor privind recoltarea, depozitarea și transportul mostrelor biologice în vederea stabilirii îmbibației de alcool în sânge sau a prezenței în organism a substanțelor psihoactive în cazul persoanelor implicate în evenimente sau împrejurări în legătură cu traficul rutier, precum și de punere în aplicare a art. 1 din Ordonanța de urgență a Guvernului nr. 97/2024 pentru stabilirea unor măsuri în domeniul siguranței rutiere și pentru modificarea și completarea Regulamentului de aplicare a Ordonanței de urgență a Guvernului nr. 195/2002, aprobat prin Hotărârea Guvernului nr.1391/2006  |
| Secțiunea a 2-aMotivul emiterii actului  |
| 2.1. Sursa proiectului  |  Proiectul de act normativ reprezintă o inițiativă a Ministerului Sănătății și a Ministerului Afacerilor Interne, promovată în aplicarea *Ordonanţei de urgență a Guvernului nr. 97/2024 pentru stabilirea unor măsuri în domeniul siguranţei rutiere* și are ca scop consolidarea cadrului legislativ prin adoptarea unui set de măsuri care să contribuie la creșterea siguranței publice, ocrotirea vieţii, integrităţii şi sănătăţii persoanelor care participă la traficul rutier. |
| 2.2. Descrierea situației actuale | Prin *Ordonanța de urgență a Guvernului nr.97/2024 pentru stabilirea unor măsuri în domeniul siguranţei rutiere*, în scopul reducerii timpilor de așteptare a rezultatelor analizelor toxicologice, se stabilește un termen de maximum 72 de ore pentru realizarea analizelor toxicologice în vederea constatării prezenței sau absenței substanțelor psihoactive în organism sau a alcoolului în sânge și comunicarea rezultatului acestora de către instituțiile de medicină legală către structurile Poliției Române. Se are în vedere calcularea termenului de la momentul finalizării procedurilor de recoltare a mostrelor biologice.Această procedură vizează mostrele biologice recoltate de la persoanele care refuză sau nu pot să se supună testării în vederea stabilirii consumului de substanțe psihoactive ori a concentrației de alcool în aerul expirat sau de la persoanele testate cu un mijloc tehnic certificat care a indicat prezența în organism a unor substanțe psihoactive.De asemenea, Ordonanța de urgență a Guvernului nr.97/2024 a stabilit și dreptul oricărei persoane testate cu un mijloc tehnic potrivit Ordonanței de urgență a Guvernului nr.195/2002 privind circulația pe drumurile publice, republicată, cu modificările și completările ulterioare, care nu are obligaţia de a se supune recoltării mostrelor biologice, de a putea solicita poliţistului rutier să i se recolteze mostre biologice în cadrul unităţilor sau instituţiilor medicale competente, în vederea stabilirii îmbibaţiei de alcool în sânge.În vederea monitorizării demersurilor întreprinse pentru realizarea scopului menționat mai sus, se stabilește ca Ministerul Sănătății și Ministerul Afacerilor Interne să prezinte, lunar, Guvernului o analiză comună cu privire la capacitatea de respectare a termenului de maximum 72 de ore și la măsurile adoptate în acest sens.În mod corelativ, prin Ordonanţa de urgență a Guvernului nr. 97/2024 s-a stabilit ca permisul de conducere retras potrivit art.38 alin.(5) din Ordonanța de urgență a Guvernului nr.195/2002, republicată, cu modificările și completările ulterioare, să fie restituit în baza buletinului de analiză toxicologică prin care s-a stabilit absența în organism a substanțelor psihoactive sau a alcoolului în sânge, după caz, ori la împlinirea termenului de 72 de ore de la momentul finalizării procedurilor de recoltare a mostrelor biologice, dacă nu a fost comunicat un astfel de buletin. Pentru identitate de tratament, se propune ca, în situația în care permisul de conducere a fost reținut în temeiul art.111 alin.(1) lit.b) din Ordonanța de urgență a Guvernului nr.195/2002, republicată, cu modificările și completările ulterioare, pentru săvârșirea infracțiunii de conducere a unui vehicul sub influența unor substanțe psihoactive, prevăzută la art.336 alin.(2) din Legea nr.286/2009 privind Codul penal, ca urmare a testării cu un mijloc tehnic certificat care a indicat prezența în organism a unor substanțe psihoactive, acesta să se restituie în baza rezultatului analizei mostrelor biologice prin care s-a stabilit absența în organism a substanțelor psihoactive ori la împlinirea termenului de 72 de ore de la momentul finalizării procedurilor de recoltare a mostrelor biologice.Pentru punerea în aplicare a dispozițiilor de mai sus, precum și pentru stabilirea normelor privind recoltarea, depozitarea și transportul mostrelor biologice în vederea stabilirii îmbibației de alcool în sânge sau a prezenței în organism a substanțelor psihoactive în cazul persoanelor implicate în evenimente sau împrejurări în legătură cu traficul rutier, la art.2 alin.(1) din Ordonanţa de urgență a Guvernului nr. 97/2024 se stabilește competența Guvernului de a emite o hotărâre în acest sens, la inițiativa Ministerului Sănătății și a Ministerului Afacerilor Interne. În ceea ce privește aspectele referitoare la *recoltarea, depozitarea şi transportul mostrelor biologice în vederea probaţiunii judiciare prin stabilirea alcoolemiei sau a prezenţei în organism a substanţelor psihoactive în cazul persoanelor implicate în evenimente sau împrejurări în legătură cu traficul rutier,* sediul materiei este reprezentat, în prezent, de *Ordinul ministrului sănătății nr.1512/2013 pentru aprobarea Normelor metodologice privind recoltarea, depozitarea şi transportul mostrelor biologice în vederea probaţiunii judiciare prin stabilirea alcoolemiei sau a prezenţei în organism a substanţelor psihoactive în cazul persoanelor implicate în evenimente sau împrejurări în legătură cu traficul rutier, cu modificările şi completările ulterioare.*Conform prevederilor art. 2 din Ordonanța de urgență a Guvernului nr. 97/2024, se impune elaborarea proiectului de hotărâre a Guvernului pentru aprobarea Normelor privind recoltarea, depozitarea și transportul mostrelor biologice în vederea stabilirii îmbibației de alcool în sânge sau a prezenței în organism a substanțelor psihoactive în cazul persoanelor implicate în evenimente sau împrejurări în legătură cu traficul rutier, precum și de punere în aplicare a art. 1 din Ordonanța de urgență a Guvernului nr. 97/2024. Astfel proiect de hotărâre este constituit din normele de aplicare a articolului 1 din Ordonanța de urgență a Guvernului nr.97/2024 și din anumite soluții cuprinse în prevederile Ordinului ministrului sănătății nr. 1512/2013, cu modificările și completările ulterioare. În acest context, pentru organizarea executării cadrului normativ stabilit de Ordonanța de urgență a Guvernului nr.97/2024, prin prezentul demers legislativ se reglementează metodologia privind recoltarea, depozitarea și transportul mostrelor biologice în vederea stabilirii îmbibației de alcool în sânge sau a prezenței în organism a substanțelor psihoactive în cazul persoanelor implicate în evenimente sau împrejurări în legătură cu traficul rutier.De asemenea, demersul vizează și stabilirea măsurilor de punere în aplicare a prevederilor art. 1 din Ordonanţa de urgență a Guvernului nr. 97/2024, respectiv procedura de urmat în situația restituirii permisului de conducere retras sau reținut, după caz, în baza buletinului de analiză toxicologică prin care s-a stabilit absența în organism a substanțelor psihoactive sau a alcoolului în sânge, după caz, ori la împlinirea termenului de 72 de ore de la momentul finalizării procedurilor de recoltare a mostrelor biologice, dacă nu a fost comunicat un astfel de buletin.  |
| 2.3 Schimbări preconizate |  Prin proiect se propune:- instituirea *Normelor privind recoltarea, depozitarea și transportul mostrelor biologice în vederea stabilirii îmbibației de alcool în sânge sau a prezenței în organism a substanțelor psihoactive în cazul persoanelor implicate în evenimente sau împrejurări în legătură cu traficul rutier*. Acestea vor reglementa următoarele:1. Instituțiile medicale în care se pot recolta mostre biologice în vederea stabilirii îmbibației de alcool în sânge sau a prezenţei în organism a substanţelor psihoactive, respectiv în unități de asistență medicală, precum: spitale publice care au în structură unitate de primire a urgenţelor, compartiment de primire a urgenţelor sau cameră de gardă și centre de permanență,2. Personalul abilitat și condițiile de recoltare a mostrelor biologice, precum și întocmirea procesului-verbal de recoltare de către polițistul rutier,3. Stabilirea mostrelor biologice (sânge și urină), timpului de recoltare, precum și recoltarea acestora în truse standard destinate recoltării, depozitării şi transportului în condiţii de securitate a acestora,4. Metodologia de recoltare a mostrelor de sânge pentru determinarea îmbibației de alcool,5. Metodologia de recoltare a mostrelor de sânge și urină pentru determinarea prezenței în organism a substanțelor psihoactive,6.Recoltarea contraprobelor biologice la solicitarea persoanelor de la care s-au recoltat mostre biologice,7. Examinarea medicală a persoanei în vederea interpretării stării clinice induse de consumul recent de băuturi alcoolice sau substanţe psihoactive,8. Utilizarea trusei standard și transportul trusei standard către laboratorul de toxicologie din cadrul instituției medico-legale autorizate,9. Metodologia de completare și comunicare a buletinului de analiză toxicologică.- instituirea modelului de proces-verbal de recoltare a mostrelor biologice;- stabilirea componentelor obligatorii ale truselor standard destinate recoltării, depozitării şi transportului în condiţii de securitate a mostrelor biologice pentru determinarea alcoolemiei și a prezenței în organism a substanțelor psihoactive;- instituirea modelului formularului pentru examinare medicală;- instituirea modelului de cerere de analiză a mostrelor biologice, aflate în trusa standard;- instituirea modelului buletinului de analiză toxicologică în care se consemnează rezultatele obţinute în urma determinărilor de laborator efectuate asupra mostrelor biologice de sânge în vederea stabilirii îmbibației de alcool în sânge sau asupra mostrelor biologice de sânge și urină în vederea stabilirii prezenţei în organism a substanţelor psihoactive;-stabilirea unor aspecte procedurale referitoare la consemnarea momentului finalizării procedurilor de recoltare a mostrelor biologice;- stabilirea unui reguli referitoare la transportul mostrelor biologice recoltate la sediul instituțiilor medico-legale, precum și instituirea unui mecanism de cooperare între Ministerul Sănătății și Ministerul Afacerilor Interne pentru arondarea unităților teritoriale de poliție la instituțiile medico-legale care pot realiza analiza toxicologică, prin intermediul unei comisii, a cărei componențe nominale se stabilește prin ordin al ministrului sănătății și al ministrului afacerilor interne;- instituirea obligației instituției de medicină legală de a comunica Inspectoratului General al Poliției Române, precum și inspectoratului județean de poliție sau Direcției Generale de Poliție a Municipiului București, după caz, în funcție de unitatea sau subunitatea de poliție din care face parte polițistul rutier care a solicitat efectuarea analizei toxicologice rezultatul analizei toxicologice a mostrelor biologice prin corespondență electronică ori printr-o platformă informatică destinată acestui scop; corelativ, se propune ca instituțiile medico-legale care au realizat analizele toxicologice să comunice buletinele de analiză toxicologică prin care s-a stabilit prezența sau absența în organism a substanțelor psihoactive sau a alcoolului în sânge, urmând ca plata serviciilor medico-legale prestate să se efectueze ulterior, pe baza facturilor lunare în care sunt evidențiate serviciile prestate;-stabilirea obligației serviciului poliției rutiere de a efectua mențiunile corespunzătoare în evidența prevăzută la art. 28 din Ordonanța de urgență a Guvernului nr. 195/2002, republicată, cu modificările și completările ulterioare, și de a informa conducătorul auto, potrivit modalităților stabilite prin prezentul demers, cu privire la rezultatul analizei toxicologice; - instituirea posibilității conducătorului de vehicul al cărui permis de conducere a fost retras sau reținut, după caz, de a opta cu privire la ridicarea documentului, după cum urmează:a) de a solicita expedierea permisului de conducere prin servicii de curierat la adresa de corespondență de pe teritoriul României indicată de acesta sau prin poștă, la adresa de corespondență din străinătate indicată de acesta;b) în timpul programului de lucru cu publicul, de la sediul oricărui serviciu al poliției rutiere sau al oricărei poliții municipale, orășenești sau de stațiune, pe care îl indică în mod expres.- stabilirea modalității de punere în aplicare a prevederilor art.1 alin.(4) din Ordonanța de urgență a Guvernului nr.97/2024, în sensul că solicitarea persoanei testate de i se recolta mostre biologice în cadrul unităților sau instituțiilor medicale competente, în vederea stabilirii îmbibației de alcool în sânge, se adresează polițistului după testarea cu mijlocul tehnic și se consemnează de către acesta într-un proces-verbal; propunerea nu aduce atingere prevederilor Ordonanței de urgență a Guvernului nr.195/2002, republicată, cu modificările și completările ulterioare, și ale Regulamentului de aplicare a Ordonanței de urgență a Guvernului nr. 195/2002, aprobat prin Hotărârea Guvernului nr.1391/2006, cu modificările și completările ulterioare, care se aplică în mod corespunzător;-stabilirea datelor și informațiilor necesare în vederea întocmirii analizei ce trebuie prezentată Guvernului, potrivit art.1 alin.(5) din Ordonanța de urgență a Guvernului nr.97/2024, de către Ministerul Sănătății și Ministerul Afacerilor Interne;- stabilirea circuitului permisului de conducere retras sau reținut, după caz, în situațiile prevăzute la art. 1 alin. (2) și (3) din Ordonanța de urgență a Guvernului nr. 97/2024; - instituirea obligației polițistului rutier de a consemna ora finalizării procedurilor de recoltare a mostrelor biologice;- stabilirea obligației Ministerului Afacerilor Interne de a dezvolta, cu sprijinul Ministerul Sănătății, o platformă informatică dedicată pentru realizarea comunicării între instituțiile medico-legale și unitățile de poliție, urmând ca de la data operaționalizării acesteia, rezultatele analizelor toxicologice să fie puse la dispoziția unităților de poliție prin intermediul platformei;- modificarea și completarea *Regulamentului de aplicare a Ordonanței de urgență a Guvernului nr. 195/2002*, aprobat prin Hotărârea Guvernului nr.1391/2006, cu modificările și completările ulterioare, vizând, în principal, instituirea modelului de proces-verbal în cazul reținerii permisului de conducere potrivit art. 111 alin. (1) lit.b) din Ordonanța de urgență a Guvernului nr.195/2002, republicată, cu modificările și completările ulterioare sau a retragerii permisului de conducere în cazul prevăzut la art. 38 alin. (5) din aceeași ordonanță de urgență. |
| 2.4. Alte informații |   |
| Secțiunea a 3-aImpactul socioeconomic |
| 3.1. Descrierea generală a beneficiilor şi costurilor estimate ca urmare a intrării în vigoare a actului  | Proiectul de act normativ nu se referă la acest subiect |
| 3.2. Impactul social | Proiectul de act normativ va avea un impact social pozitiv în ceea ce privește creșterea gradului de siguranță publică, din perspectiva instituirii unor mecanisme care să aibă în vedere reducerea timpilor de obținere a rezultatelor analizelor toxicologice. |
| 3.3. Impactul asupra drepturilor şi libertăţilor fundamentale ale omului | Proiectul vizează facilitarea adoptării unor măsuri care să sprijine depistarea conducătorilor auto sub influența alcoolului și substanțelor psihoactive, în vedere reducerii numărului de accidente rutiere, precum și a numărului victimelor accidentelor rutiere cauzate de conducerea autovehiculelor sub influența alcoolului sau substanțelor psihoactive. Prin prezentul proiect se urmărește și reducerea timpilor de așteptare a rezultatelor privind confirmarea prezenței în organism a alcoolului sau a unor substanțe psihoactive, în vederea stabilirii adevărului în cauzele privind infracțiunile contra siguranței circulației pe drumurile publice. |
| 3.4. Impactul macroeconomic  | Proiectul de act normativ nu se referă la acest subiect. |
| 3.4.1. Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect |
| 3.4.2. Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect |
| 3.5. Impactul asupra mediului de afaceri  | Proiectul de act normativ nu se referă la acest subiect. |
| 3.6. Impactul asupra mediului înconjurător | Proiectul de act normativ nu se referă la acest subiect |
| 3.7. Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect |
| 3.9. Alte informații  | Nu este cazul |
| Secțiunea a 4-aImpactul financiar asupra bugetului general consolidat, atât pe termen scurt, pentru anul curent, cât și pe termen lung (5 ani), inclusiv informaţii cu privire la cheltuieli şi venituri |
| în mii lei (RON) |
| Indicatori | Anul curent | Următorii 4 ani | Media pe 5 ani |
| 2024 | 2025 | 2026 | 2027 | 2028 |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) bugetul de stat, din acesta: |  |  |  |  |  |  |
|  (i) impozit pe profit |  |  |  |  |  |  |
|  (ii) impozit pe venit |  |  |  |  |  |  |
| b) bugete locale: |  |  |  |  |  |  |
|  (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
|  (i) contribuții de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
|  (i) cheltuieli de personal |  |  |  |  |  |  |
|  (ii) bunuri și servicii |  |  |  |  |  |  |
| b) bugete locale: |  |  |  |  |  |  |
|  (i) cheltuieli de personal |  |  |  |  |  |  |
|  (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
|  (i) cheltuieli de personal |  |  |  |  |  |  |
|  (ii) bunuri și servicii |  |  |  |  |  |  |
| d) alte tipuri de cheltuieli |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
|  a) buget de stat |  |  |  |  |  |  |
|  b) bugete locale |  |  |  |  |  |  |
| 4.4. Propuneri pentru acoperirea creșterii cheltuielilor bugetare | Proiectul de act normativ nu se referă la acest subiect |
| 4.5. Propuneri pentru a compensa reducerea veniturilor bugetare | Proiectul de act normativ nu se referă la acest subiect |
| 4.6. Calcule detaliate privind fundamentarea modificărilor veniturilor și/sau cheltuielilor bugetare | Proiectul de act normativ nu se referă la acest subiect |
| 4.7.Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizată; b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest subiect |
| 4.8. Alte informații | Nu este cazul |
| Secțiunea a 5-aEfectele proiectului asupra legislației în vigoare |
| 5.1. Măsuri normative necesare pentru aplicarea prevederilor proiectului:a) acte normative în vigoare ce vor fi modificate sau abrogate, ca urmare a intrării în vigoare a proiectului; b) acte normative ce urmează a fi elaborate în vederea implementării noilor dispoziții. | a) va fi abrogat Ordinul ministrului sănătății nr. 1512/2013 pentru aprobarea Normelor metodologice privind recoltarea, depozitarea şi transportul mostrelor biologice în vederea probaţiunii judiciare prin stabilirea alcoolemiei sau a prezenţei în organism a substanţelor psihoactive în cazul persoanelor implicate în evenimente sau împrejurări în legătură cu traficul rutier. |
| 5.2. Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. Conformitatea proiectului cu legislația UE | Proiectul de act normativ nu se referă la acest subiect. |
| 5.3.1. Măsuri normative necesare transpunerii directivelor UE | Proiectul de act normativ nu se referă la acest subiect |
| 5.3.2. Măsuri normative necesare aplicării actelor legislative UE | Proiectul de act normativ nu se referă la acest subiect |
| 5.4. Hotărâri ale Curții de Justiție a Uniunii Europene  | Proiectul de act normativ nu se referă la acest subiect. |
| 5.5 Alte acte normative și/sau documente internaționale din care decurg angajamente asumate | Proiectul de act normativ nu se referă la acest subiect. |
| 5.6. Alte informații | Nu este cazul |
| Secțiunea a 6-aConsultările efectuate în vederea elaborării proiectului  |
| 6.1. Informaţii privind neaplicarea procedurii de participare la elaborarea actelor normative |  |
| 6.2. Informații privind procesul de consultare cu organizații neguvernamentale, institute de cercetare și alte organisme implicate | Proiectul de act normativ nu se referă la acest subiect |
| 6.3. Informaţii despre consultările organizate cu autorităţile administraţiei publice locale  | Proiectul de act normativ nu se referă la acest subiect |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. Informații privind avizarea de către:a) Consiliul Legislativb) Consiliul Suprem de Apărare a Țăriic) Consiliul Economic și Sociald) Consiliul Concurentei e) Curtea de Conturi | Avizul Consiliului Legislativ nr. \_\_\_\_\_\_/2024 |
| 6.6. Alte informații | Nu este cazul  |
| Secțiunea a 7-aActivități de informare publică privind elaborarea și implementarea proiectului  |
| 7.1. Informarea societății civile cu privire la elaborarea proiectului  | Proiectul de act normativ a fost elaborat cu îndeplinirea procedurii de consultare publică stabilită prin Legea nr. 52/2003 privind transparența decizională în administrația publică, republicată, cu modificările ulterioare. Proiectul de act normativ a fost publicat pe pagina de internet a Ministerului Sănătății și a Ministerului Afacerilor Interne la data de \_\_.07.2024.Proiectul de act normativ se încadrează în prevederile art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare, având în vedere că promovarea acestuia se realizează în aplicarea art. 2 alin. (1) din Ordonanţa de urgență a Guvernului nr. 97/2024 pentru stabilirea unor măsuri în domeniul siguranţei rutiere.  |
| 2. Informarea societății civile cu privire la eventualul impact asupra mediului in urma implementării proiectului, precum si efectele asupra sănătății și securității cetățenilor sau diversității biologice | Proiectul de act normativ nu se referă la acest subiect. |
| Secțiunea a 8-aMăsuri privind implementarea, monitorizarea şi evaluarea proiectului  |
| 8.1. Măsurile de punere în aplicare a proiectului  | Ministerul Afacerilor Interne urmează a dezvolta, cu sprijinul Ministerului Sănătății, o platformă informatică dedicată pentru realizarea comunicării între instituțiile medico-legale și unitățile de poliție, urmând ca de la data operaționalizării acesteia, rezultatele analizelor toxicologice să fie puse la dispoziția unităților de poliție prin intermediul platformei. |
| 8.2. Alte informații | Nu este cazul |

În considerarea celor prezentate, a fost elaborat *proiectul hotărârii Guvernului pentru aprobarea Normelor privind recoltarea, depozitarea și transportul mostrelor biologice în vederea stabilirii îmbibației de alcool în sânge sau a prezenței în organism a substanțelor psihoactive în cazul persoanelor implicate în evenimente sau împrejurări în legătură cu traficul rutier, precum și de punere în aplicare a art. 1 din Ordonanța de urgență a Guvernului nr. 97/2024 pentru stabilirea unor măsuri în domeniul siguranței rutiere și pentru modificarea și completarea Regulamentului de aplicare a Ordonanței de urgență a Guvernului nr. 195/2002, aprobat prin Hotărârea Guvernului nr.1391/2006,* pe care îl supunem spre adoptare.

|  |  |
| --- | --- |
| MINISTRUL SĂNĂTĂȚIIALEXANDRU RAFILA | VICEPRIM-MINISTRU,MINISTRUL AFACERILOR INTERNEMARIAN-CĂTĂLIN PREDOIU |

AVIZAT

|  |
| --- |
| MINISTRUL JUSTIȚIEIALINA – ȘTEFANIA GORGHIU |

Hotărârea Guvernului pentru aprobarea Normelor privind recoltarea, depozitarea și transportul mostrelor biologice în vederea stabilirii îmbibației de alcool în sânge sau a prezenței în organism a substanțelor psihoactive în cazul persoanelor implicate în evenimente sau împrejurări în legătură cu traficul rutier, precum și de punere în aplicare a art. 1 din Ordonanța de urgență a Guvernului nr. 97/2024 pentru stabilirea unor măsuri în domeniul siguranței rutiere și pentru modificarea și completarea Regulamentului de aplicare a Ordonanței de urgență a Guvernului nr. 195/2002, aprobat prin Hotărârea Guvernului nr.1391/2006

|  |  |  |  |
| --- | --- | --- | --- |
| Structura | Data Solicitării Avizului | Data Obținerii Avizului | Semnătura |
| STRUCTURA INIȚIATOARE |
| Direcția Generală Asistență Medicală Director General,Dr. Costin ILIUȚĂ |  |  |  |
| STRUCTURI AVIZATOARE |
| Direcția Generală JuridicăDirector General, Sebastian Ionuț IAVOR  |  |  |  |
| Secretar de StatProf. Univ. Dr. Adriana PISTOL |  |  |  |
| Secretar General Adjunct,Dănuț-Cristian POPA |  |  |  |